**РЕШЕНИЕ № ПВ – 1/2015 год.**

**за поправка на очевидна фактическа грешка**

**Производството е по реда на чл.62, ал.2 от Административнопроцесуалния кодекс**

С Решение № ПВ – 150 - ПР/2014 год. за преценяване необходимостта от извършване на оценка въздействието върху околната среда на Директора на РИОСВ Пловдив е преценено да се извършиоценка на въздействието върху околната среда за **инвестиционно предложение (ИП)**: **„Изграждане на кариера за добив на строителни материали- пясък и баластра на концесионна площ от 228 дка“** в имоти с № 380004, 380005, 380006, 380007, 380008, 390003, 390171, 390173, 800018, 800170 землище на с.Момино село, община Раковски.

 В горецитираното решение е допусната очевидна фактическа грешка. На първата страница е изписано: **«Решение № ПВ – 150 - ПР/2014 год. за преценяване на необходимостта от извършване на оценка на въздействието върху околната среда».** На последната страница на същото Решение е изписана датата на действителното издаване – 04.12.2015г.

 Във връзка с горното и след като установих, че е налице явно несъответствие между изписаната на първа страница на Решението година на издаване и действителната година на издаване, намирам че трябва да се допусне поправка на очевидна фактическа грешка.

Предвид гореизложеното и на основание чл.62, ал.2 от от Административнопроцесуалния кодекс

**Р Е Ш И Х**

**Допускам** поправка на очевидна фактическа грешка в Решение № ПВ – 150 - ПР/2014 год. за преценяване необходимостта от извършване на оценка въздействието върху околната среда на Директора на РИОСВ Пловдив, с което е преценено да се извърши оценка на въздействието върху околната среда за инвестиционно предложение (ИП): „Изграждане на кариера за добив на строителни материали- пясък и баластра на концесионна площ от 228 дка“ в имоти с № 380004, 380005, 380006, 380007, 380008, 390003, 390171, 390173, 800018, 800170 землище на с.Момино село, община Раковски, като «Решение № ПВ – 150 - ПР/2014 год.» **да се чете** «Решение № ПВ – 150 - ПР/2015 год.».

 **Решението за поправка на очевидна фактическа грешка може да бъде обжалвано чрез РИОСВ- Пловдив пред Министъра на околната среда и водите и/ или Административен съд– Пловдив в 14-дневен срок от съобщаването му по реда на Административно- процесуалния кодекс.**

 **Доц. Стефан Шилев 18.12.2015г.**

 *Директор на РИОСВ - Пловдив*